ร้านนี้มีคนพามาเลี้ยงค่ะ บอกว่าเป็นร้านอาหารในเครือสีฟ้า จึงคาดว่าอาหารน่าจะโอเค
   ที่ตั้งอยู่ในตึก The nine พระราม 9 ตรงหลังเซ็นทรัลพระราม 9 นะคะ จะจอดรถเซ็นทรัลแล้วเดินมาซัก 200 เมตร หรือจอดที่ตึก The nine ก็ได้ค่ะ อยู่ฝั่งอาคาร b
   บรรยากาศร้าน ใหญ่ กว้างขวาง ตกแต่งเรียบหรู สวยงามค่ะ 
     อาหารหลากหลาย ไทย จีน ฝรั่ง จึงสั่งไปหลายอย่าง คือพิซซ่าหน้าฮาวายเอี้ยน ราดหน้าเนื้อสับ ราดหน้าปลาเต้าซี่ หมูย่าง เป็ดย่าง ลาซานญ่า เมนูสลัดต่างๆ ปีกไก่ทอด ไม่อร่อยทุกเมนูค่ะ โดยเฉพาะราดหน้าทานได้คำเดียวจริงๆ ส่วนราคา ถ้าเทียบกับบรรยากาศร้านเหมาะสมค่ะ อาหารจานเดียว จานละ100 กว่าบาท
     สรุปไม่รู้ว่าเราโชคร้ายไปทานวันที่ไม่อร่อยหรือเปล่า ปกติถ้ายังทานได้จะให้ 3 ดาวนะคะ T T ขออภัยด้วย